**OBČINSKA UPRAVA**

**OBČINE PREVALJE**

Številka: 0326-0001/2017

Datum: 15.10.2020

**OBČINSKI SVET**

**OBČINE PREVALJE**

**ZADEVA: Odgovori na pobude in vprašanja, podana na 14. redni seji Občinskega sveta Občine Prevalje dne 17.09.2020**

**Občinski svetnik, Bernard Pačnik, je podal naslednja vprašanja:**

Zanima ga, kako je s podelitvijo soglasij za optiko. Ne ve, ali je prav, da se ponudniku optičnih storitev poda soglasje za izgradnjo optičnega omrežja, ali se naj s podpisom počaka.

**ODGOVOR:** Župan na seji odgovori, da so bili s predstavniki podjetja Telekom že opravljeni razgovori. Dogovorjeno je bilo, da bo podjetje Telekom gradilo optično omrežje znotraj strnjenega naselja mesta Prevalj, in sicer odprto optično mrežo, ki bo odprta za kateregakoli operaterja. Zaradi navedenega apelira na občane, da podajo soglasja k izgradnji optičnega omrežja, da se lahko čimprej prične z izgradnjo optičnega omrežja. Ob tem župan pojasni tudi, da se na razpis za zapolnitev belih lis na Koroškem, Štajerskem in Prekmurju, ni prijavil noben izvajalec, zato je še vedno v teku postopek, kako zapolniti bele lise na Prevaljah.

Zanima ga, kako daleč je občina z izgradnjo vodohrana na Lešah, saj ob vsakem deževju, voda na Lešah ni več pitna. Želi datumsko umestitev, kdaj se lahko pričakuje izgradnja vodohrana na Lešah.

**ODGOVOR:** Župan na seji odgovori, da se v sklopu uravnoteženja vodovodnega sistema delno izgradijo novi vodni viri na Lešah, Šentanelu, na Stražišču - Brijeva gora in vodohram pri Dobrniku in projekt predvideva delno tudi priključitev na daljinski vodovod. Pove, da se načrtuje pričetek izgradnje vodohrana na Lešah takoj, ko dobimo sklep pristojnega ministrstva in odobrena sredstva s strani države. Upamo in želimo si, da bomo z izgradnjo pričeli prihodnje leto.

Izpostavi poplavljanje blokov na Prevaljah ob vsakem večjem nalivu. Apelira na pristojne službe, da najdejo trajno rešitev.

**ODGOVOR:** Župan na seji odgovori, da občina dela na tem projektu in da se bo poplavna varnost izboljšala po izvedbi novega kolektorskega sistema z bistveno večjimi profili. Doda, da na nekatere stvari vplivajo tudi sami občani, saj so pristojne službe ob vzdrževanju kanalov ugotovile, da je bilo vse zamašeno z vložki, plenicami, ipd. Pove, da so se sestali predstavniki stanovanjskega podjetja in komunalnega podjetja ter pregledali kanalizacijo posameznih objektov, ki jih najpogosteje poplavlja. Glede na izsledke so pripravili predloge, na kje in na kakšen način je možno izboljšati stvari. V sanacijo je vključen tudi nepremečninski sklad, ki je naročil pregled kanalizacije na objektih, kjer so lastniki stanovanj.

Opozori na Šentanelski graben, kjer se vsako leto ponavlja ista zgodba, saj graben ob vsakem narastlem dežju poplavi. Zanima ga, zakaj se zadeva ne premakne iz mrtve točke.

**ODGOVOR:** Župan na seji odgovori, da so projekti že uvrščeni v AJDO in da občina namerava narediti korak naprej na tem področju, tako na področju obnove cest, kot pri ureditvi obeh propustov.

Za obnovo ceste na odseku Hober **–** Šefer je bil na razpisu že izbran izvajalec. Izvedba je predvidena takoj po pridobitvi sofinancerskih sredstev s strani MOP predvidoma v letu 2021. Ponudbena vrednost znaša cca. 430.000 EUR z DDV. V sklopu projekta je predvidena tudi ureditev dveh premostitvenih objektov in celovito ureditev odvodnjavanja.

**Občinski svetnik, Zdravko Fajmut, je podal predlog:**

Predlaga, da ko se bodo dajala soglasja za prekop ceste za izgradnjo optičnega omrežja, naj bodo občani in pristojne službe pozorni na določila pogodbe in naj vztrajajo, da se v pogodbi zapiše, da se bo po posegih, na poseženih zemljiščih vzpostavilo prvotno stanje in ne da se bodo izkopi samo zakrpali in bodo čez leta tam nastale luknje.

**ODGOVOR:** Z investitorji v optična omrežja ima občina pred podpisom služnostne pogodbe usklajevalne sestanke, tudi na terenu, kjer se pregledajo vse trase položitve optičnega kabla. Občina se opredeli do vsakega posameznega odseka, po katerem poteka predvidena trasa in mora z njim soglašati. Hkrati s soglasjem občina opredeli pogoje za izvedbo polaganja optičnih kablov. Posebni poudarek je na celotnih preplastitvah asfaltiranih površin, saj bi radi v večji možni meri prepreči krpanje cest.Na odsekih (ulicah), kjer je to smiselno, bo celotne preplastitve sofinancirala tudi občina.

**Občinska svetnica Martina Ribič, je podala naslednje vprašanje:**

Zanima jo, kdaj se bo cesta Ob Meži očistila na način, da se bodo iz ceste in sosednjih zemljišč odstranile palete, postavljeni prenosni wc-ji, odložene betonske cevi, itd.

**ODGOVOR:** Župan na seji odgovori, da se bo cesta še v letošnjem letu grobo asfaltirala ter da se bo glede odstranitve naloženih stvari podal terminski načrt.

Grobi asfalt bo izveden predvidoma do konca meseca novembra 2020. Opaži za varovanje izkopov, ki so skladiščeni ob trasi pri TC Meže, se bodo uporabljali pri izvedbi varovanja izkopov. Sanitarije bodo na lokaciji ostale, njihova odstranitev je predvidena po končanju del.

**Občinski svetnik, Andrej Stermec, je podal naslednje vprašanje:**

Zanima ga, kdaj se bo postavila tabla za osmrtnice na Spodnjem kraju, saj se nanjo čaka že tri mesece. Pove, da je po pogovoru z občani mnenja, da je najboljša lokacija zraven oglasne deske Občine Prevalje.

**ODGOVOR:** Občinska uprava je navezala stike z župniščem. Primerni lokaciji sta tudi ob oglasni tabli župnišča na zidu pred vhodom na pokopališče in na južni strani gospodarskega objekta, kjer je že nameščena oglasna tabla. Menimo, postavitvi tabel za osmrtnice ob obstoječih oglasnih tablah, ki vabijo na družabne dogodke in prireditve, ni najbolj primerna rešitev. To bi bil prvi takšen primer takšne ureditve v naši občini in bi lahko sprožil še več podobnih pobud. Zato pobudo posebej skrbno preučujemo s ciljem, da zagotovimo primerno obveščenost javnosti na tem območju. Primerna lokacija obvestilne table je zelo pomembna, saj je potrebno spoštovati pieteto do umrlega in tudi do svojcev. Občani, ki so podali pobudo tudi na Občino Prevalje, se z navedenim strinjajo in smo z njimi v kontaktu.

**Občinska svetnica Marija Šušel, je podala naslednjo pobudo:**

Opozori na nevarnost ceste Leše Prevalje, odcep na Glavarstvo, mimo Pilota. Pove da to ni več normalno, ker se ljudje vozijo 90km/h,100km/uro in pove, da ogledalo ne pomaga več. Opozori tudi na parkiranje avtov, saj ko se zavija iz odcepa na Glavarstvo na glavno cesto Prevalje - Leše, se mora postaviti na nasprotni vozni pas.

**ODGOVOR:** Župan na seji odgovori, da bo občinska uprava angažirala Svet za preventivo in vzgojo v cestnem prometu, ki bo poiskal najboljšo možno rešitev.

**Občinski svetnik, Štefan Peršak, je podal naslednjo zahvalo in pobudo:**

1.) Pove, da se v imenu KS Šentanel in krajanov Jamnice zahvali Občini Prevalje in izvajalcem, ob zaključku asfaltiranja odseka med Zvonikom in Črešnikom. Upa, da se bo lahko ta odsek tudi uradno otvoril.

2.) Poda pobudo, da se uredi odlagališče smeti pri POŠ Šentanel, saj je en postavljen zabojnik absolutno premalo. Predlaga, da se doda zabojnik za papir in en zabojnik za steklo.

**ODGOVOR:** Ker gre za šolski okoliš je za morebitno nabavo dodatnih zabojnikov pri POŠ Šentanel pristojno vodstvo OŠ Franja Goloba.

3.) Doda še pobudo, da se najdejo sredstva za nabavo dveh košev v mali dvorani za igranje male košarke.

**ODGOVOR:** Pobudo za nabavo košarkarskih košev smo posredovali vodstvu OŠ, da jih uvrsti v program nabav za leto 2021.

**Občinski svetnik, David Kavtičnik, je podal naslednjo pobudo:**

Predlaga, da se na cesti proti stadionu postavi nazaj ogledalo, kot je bilo včasih, saj je cesta zaradi kolesarjev in otrok, ki prečkajo cesto, brez ogledala, zelo nevarna.

**ODGOVOR:** Pobudo bomo predali v obravnavo na Svet za preventivo in varnost v cestnem prometu.

**Občinski svetnik, Aleksander Ristič, je podal naslednje vprašanje:**

Zanima ga, ali v Družbenem domu na Prevaljah res že deluje 5G omrežje.

**ODGOVOR:** Župan na seji odgovori, da na občini še ne deluje 5G omrežje.

**Občinski svetnik, Bogdan Pupavac, je podal naslednjo pobudo in vprašanje:**

1.) Pridruži se k pobudi Štefana Peršaka in predlaga, da se opravi nakup dveh malih košev za igranje male košarke v telovadnici.

2.) Zanima ga, ali se kaj razmišlja o zidanem mostu čez Mežo za na Leše, o čemer je bilo govora kakšno leti dni nazaj.

**ODGOVOR:** Na objektu je bil opravljen ogled projektanta.

**Občinska svetnica Aleksandra Horvat, je podala naslednjo pobudo:**

Opozori na lokacijo na Poljani, kjer se lokalna cesta iz Holmca veže na glavno cesto. Pove, da je na cesti precejšnja udrtina in prosi za sanacijo.

**ODGOVOR:** Predmetno območje ceste je v fazi projektiranja, na tem odseku se predvideva krožišče. Opozorili smo vzdrževalca VOC Celje, da je potrebna sanacija poškodovanega cestišča v okviru rednega vzdrževanja.

**Občinski svetnik, Ivan Backović, je podal naslednje vprašanje:**

Pove, da je pot ob reki Meži do Poljane s kolesi neprevozna, saj so se ob neurju podrla drevesa. Zanima ga, kdo bi ta podrta drevesa lahko pospravil in sprostil pot, da bo prehodna.

**ODGOVOR:** Župan na seji odgovori, da bomo stopili v stik z lastniki nepremičnin in se poskusili dogovoriti glede tega, saj ta pot ni v lasti Občine Prevalje.

Kontaktirali smo lastnike predmetnih zemljišč in jih prosili za odstranitev podrtih dreves in vzpostavitev prevoznosti oz. prehodnosti.

**Občinski svetnik, Maks Pučelj, je podal naslednjo pobudo:**

Glede pobude Štefana Peršaka za nabavo košarkarskih košev predlaga, da naj podajo vlogo na gospoda Fajmuta za morebitno donacijo.

Tajnik občine:

Danilo Vute, univ.dipl.politolog